section_heading: Druga generacija (1983. – 1989.)
paragraph_text: Druga generacija Fieste je praktički veća nadogradnja prve, u ponudu je dodan dizelski motor, poboljšani su benzinski motori i uveden je automatski mjenjač. Izgled je također promijenjen dok su dimenzije automobila iste. 1.3L OHV motor zamijenjen je 1.3L CHV motorom, koji je kasnije zamijenjen modelom 1.4. Model 1.1L imao je CVT mjenjač a 1.6L i 1.3L ručni mjenjač s pet brzina.